NORAKSTS

|  |  |
| --- | --- |
| 27.09.2018. | Nr.12/4 |

**GROZĪJUMI JELGAVAS PILSĒTAS DOMES 2018.GADA 26.APRĪĻA LĒMUMĀ Nr.6/16 ”ILGTERMIŅA AIZŅĒMUMA ŅEMŠANA INVESTĪCIJU PROJEKTA “JELGAVAS PILSĒTAS PAŠVALDĪBAS ĒKAS ZEMGALES PROSPEKTS 7 PĀRBŪVE UN JAUNAIS BŪVAPJOMS (PIEBŪVE)” ĪSTENOŠANAI”**

(ziņo I.Škutāne)

 **Atklāti balsojot: PAR – 13** (A.Eihvalds, S.Stoļarovs, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, J.Strods, R.Šlegelmilhs, A.Rāviņš), **PRET-** 1 (L.Zīverts), **ATTURAS** – nav,

Pašvaldības izglītības iestāžu investīciju projekta “Jelgavas pilsētas pašvaldības ēkas Zemgales prospekts 7 pārbūve un jaunais būvapjoms (piebūve)” īstenošana ir nepieciešama, lai Jelgavas pilsētas pašvaldība varētu realizēt likumā “Par pašvaldībām” 15.panta pirmās daļas 4.punktā noteikto autonomo funkciju- gādāt par iedzīvotāju izglītību, jo pēc projekta īstenošanas Jelgavas pilsētas pašvaldībai piederošajā ēkā Zemgales prospektā 7, Jelgavā tiks izvietota Jelgavas pilsētas pašvaldības interešu izglītības iestāde “Jelgavas bērnu un jauniešu centrs “Junda””.

Saskaņā ar likuma “Par pašvaldībām” 15.panta pirmās daļas 4.punktu, 21.panta pirmās daļas 27.punktu, likuma “Par pašvaldību budžetiem” VI nodaļu, likuma ”Par valsts budžetu 2018.gadam” 14.panta trešo daļu, Ministru kabineta 2008.gada 25.marta noteikumiem Nr.196 ”Noteikumi par pašvaldību aizņēmumiem un galvojumiem” un sakarā ar precizētajiem būvdarbu izpildes apjomiem un to vērtību,

**JELGAVAS PILSĒTAS DOME NOLEMJ:**

Izdarīt šādus grozījumus Jelgavas pilsētas domes 2018.gada 26.aprīļa lēmumā Nr.6/16 “Ilgtermiņa aizņēmuma ņemšana investīciju projekta “Jelgavas pilsētas pašvaldības ēkas Zemgales prospekts 7 pārbūve un jaunais būvapjoms (piebūve)” īstenošanai”:

1. aizstāt 1.punktā summu un vārdus “2 223 157 *euro* (divi miljoni divi simti divdesmit trīs tūkstoši viens simts piecdesmit septiņi *euro*)” ar summu un vārdiem “2 254 246 *euro* (divi miljoni divi simti piecdesmit četri tūkstoši divi simti četrdesmit seši *euro*)”;
2. aizstāt 1.1.apakšpunktā summu un vārdus “244 547 *euro* (divi simti četrdesmit četri tūkstoši pieci simti četrdesmit septiņi *euro*)” ar summu un vārdiem “409 747 *euro* (četri simti deviņi tūkstoši septiņi simti četrdesmit septiņi *euro*)”;
3. aizstāt 1.2.apakšpunktā summu un vārdus “1 200 505 *euro* (viens miljons divi simti tūkstoši pieci simti pieci *euro*)” ar summu un vārdiem “1 066 394 euro (viens miljons sešdesmit seši tūkstoši trīs simti deviņdesmit četri euro)”.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2018.gada 27.septembrī